Μελάμπους (ιερογραμματέας)

Ο Μελάμπους εικάζεται πως ήταν εξελληνισμένος Αιγύπτιος ιερογραμματέας του 3ου π.Χ. αιώνα.Μεγάλη ελληνική εγκυκλοπαίδεια Π. Δρανδάκη. Διασώθηκαν δύο μικρές του πραγματείες που απευθύνονται προς τον βασιλιά Πτολεμαίο (πιθανώς τον Φιλάδελφο). Η πρώτη (Περί παλμών μαντική) πραγματευόταν την μαντική διάσταση των αυτόματων ακούσιων κινήσεων του σώματος και  η δεύτερη (Περί ελαιών του σώματος) την μαντική και την φυσιογνωμική διάσταση  των ελιών του δέρματος).J. G. Franz, Scriptores Physiognomiae veteres (1780), σελ. 449 - 504. google books Πρωτοεκδόθηκαν το 1545 (μόνο το αρχαιοελληνικό κείμενο) και το 1552 (με λατινική μετάφραση). Αργότερα μεταφράσθηκαν στα γαλλικά και γερμανικά.W. Smith, A dictionary of Greek and Roman biography and mythology (1867),"Melampus", σελ. 1013, τόμος II. Ancient library 

Σύγχρονοι ερευνητές ωστόσο πιστεύουν ότι τα έργα γράφτηκαν μάλλον από κάποιο ψευδο-Μελάμποδα (έναν άγνωστο συγγραφέα που θέλησε να εκμεταλλευτεί την αίγλη του ονόματος  του μεγάλου μάντη της μυθικής εποχής) και ίσως ήταν κεφάλαια ενός μεγαλύτερου έργου με τίτλο Περί τεράτων και σημείων που μνημονεύει ο Αρτεμίδωρος στα Ονειροκριτικά του.V. Dasen, "Le langage divinatoire du corps", στο: V. Dasen & J. Wilgaux , Langages et métaphores du corps (Cahiers d’histoire du corps antique 3), Rennes, PUR, 2008, 223-242. academia.edu 

 Παραπομπές 

κατηγορία:Αρχαίοι Έλληνες συγγραφείς